Corozal (Belize)

duum|Straat in Corozal
Corozal is en Lüttstadt (Town) in’n Distrikt Corozal von dat Land Belize un ok de Hööftstadt von’n Distrikt.

De Öörd Altamira, San Andres, San Antonio un Paraiso sünd egenstännige Gemenen, aver vondaag mit Corozal tohoopwussen.

 Geografie 

De Stadt liggt an de Bucht von Corozal, de wedder Deel von de Bucht von Chetumal un de Karibische See is. In’n Noorden von’n Oort liggt de Four Mile Lagoon un in’n Süden de Ranchito Lagoon. De See vör Corozal is as Corozal Bay Wildlife Sanctuary schuult.

Acht Kilometer in’n Noorden liggt de Grenz na Mexiko.

De Naveröörd sünd Subteniente López, Santa Elena un Paraiso in’n Noorden, Altamira, Chetumal un Consejo in’n Noordoosten, Copper Bank in’n Süüdoosten, Ranchito, Carolina un Xaibe in’n Süüdwesten, San Andres un Patchacan in’n Westen un San Antonio un Chan Chen in’n Noordwesten.

 Historie 

duum|Corozal 1955 na Hurrikan Janet
De öllsten Bewahners von dat Rebeed weren de Maya. De Maya-Ruinen von Santa Rita doot in dat Stadtrebeed liggen un de Ruinen von Cerros güntsied op dat annere Över von de Bucht von Corozal.

Vör allen dör Flüchtlinge vör’n mexikaanschen Kastenkrieg is de Inwahenrtall in de Midd von dat 19. Johrhunnert gau wussen. Üm sik gegen Angreep ut Mexiko to verdeffenderen, is 1870 Fort Barlee in Corozal anleggt worrn.

An’n 27. September 1955 is de Stadt von Hurrikan Janet swoor drapen worrn. Dorbi sünd 90 % von de Gebüüd tweigahn un 16 Lüüd doodbleven.

 Börgermeesters 

+ Börgermeesters Tied  Börgermeester  Partei 1955–1966  Santiago Ricalde  PUP 1966–  Gabriel Hoare  PUP in de Johren 1970  Israel Alpuche  UDP 1981–  Daisy Olga Marin   in de Johren 1980  Richard Quan   –1991  Paulino Montalvo  UDP 1991–1993  Mario Ignacio Narvaez  PUP 1997–1999  Cornelio Acosta  PUP 2000–2006  Mario Ignacio Narvaez  PUP 2006–2018  Hilberto Campos  UDP 2018–  Rigoberto Vellos  PUP

 Inwahnertall 

De Inwahners weren bi’n Zensus 2000 to 68 % Mestizen, to 17 % Kreolen un to 7 % Inders. De Rest hett sik op de verscheden annern Volksgruppen von Belize opdeelt.

 Weertschop un Infrastruktur 

För de Gesundheitsversorgung is dat Corozal Community Hospital dor. 

 Verkehr 

De Oort liggt an’n Philip Goldson Highway, de in’n Noorden in Santa Elena över de Grenz to Mexiko un na Chetumal löppt un in’n Süden över verscheden Dörper na Orange Walk un Belize-Stadt.

De Corozal Airport liggt in’n Süden von de Stadt.

 Scholen 

De Oort hett verscheden Grundscholen, ünner annern de Corozal Methodist School un de St. Francis Xavier R.C. School. Tosätzlich gifft dat dat Corozal Community College mit dat Corozal Junior College.

 Footnoten 

 http://citypopulation.de/Belize_d.html

 Weblenken 

Kategorie:Gemeen
Kategorie:Distrikt Corozal